Iż-żmien ma jinżammx. Jinqata' l-ħabel u jaħrab; il-batteriji jiddgħajfu iħallihom stenduti jaqbiżhom u jbewweġ; il-minutieri jitħeddlu jiġru warajh, u jgħaddihom. Għalxejn it-tiġmigħ t'arloġġi ħelwin seduċenti; namrat, jgħix għal ftit magħhom, jitlaghom u jibqgħu weħedhom fuq l-ixkafef. Lanqas il-mażżri ma jxekkluh, u l-kuki li jtaqtaq mit-toqba jilħaq imut. Biss l-emozzjoni żżommu. ta' mħabba, ta' mibgħeda, t'għira, ta' disperazzjoni tiffossilizzah, issaqqfu f'kunvent, tkennu f'arkivju, : taqflu f'ħabs. Tifkira twaqqtu, iżżommu għadsa tal-ġmiel fil-ħadda jew ferita ta' xafra. Dawn il-versi tqanqlu mill-kollezzjoni t'arloġġi żgħar ta' ħlewwa kbira li hi murija fil-Mużew ta' l-Arti, il-Belt Valletta. IL-MALTI